U 

**Usluga pakiranja, adresiranja, skladištenja i distribucije slikovnica osnovnim školama u RH**

* **PROJEKTNI ZADATAK -**



U Zagrebu, 23.08.2022.

**Tablica sadržaja**

[**1.** **Uvod** 3](#_Toc100059392)

[**2.** **Predmet nabave** 3](#_Toc100059393)

[**3. Zadaci izvršitelja** 3](#_Toc100059394)

[**4. Uvjeti sposobnosti** 3](#_Toc100059395)

[**5. Kriterij za odabir ponude** 3](#_Toc100059396)

[**6. Mjesto izvršenja** 3](#_Toc100059397)

[**7. Rok izvršenja** 4](#_Toc100059398)

[**8. Financijska naknada izvršitelju** 4](#_Toc100059399)

[**9. Procijenjena vrijednost nabave** 4](#_Toc100059400)

1. **Uvod**

U sklopu provedbe Mjere 4. Plana sprječavanja i smanjenja otpada od hrane RH 2019.-2022., Ministarstvo poljoprivrede provodi projekt edukativnog dana u školama. Mjera se odnosi na podizanje svijesti i informiranosti potrošača o sprečavanju i smanjenju otpada od hrane.

U namjeri educiranja najmlađe populacije školaraca pripremljena je slikovnica pod naslovom „Kako su Dora i Mario spasili hranu“ koju Ministarstvo poljoprivrede planira podijeliti učenicima prvih razreda svih osnovnih škola u Republici Hrvatskoj.

1. **Predmet nabave**

Usluga pakiranja, adresiranja, skladištenja i distribucije cca 50.000 primjerka slikovnica osnovnim školama u RH. Dodatnih 5.000 komada slikovnica će se dostaviti na jednu adresu u Zagrebu koju će naknadno potvrditi Naručitelj.

U svaki paket uz slikovnice Izvršitelj treba priložiti i popratni dopis za škole, koji će pripremiti Naručitelj i dostaviti Izvršitelju. Izvršitelj će dostavljeni popratni dopis kopirati u potrebnom broju primjeraka i staviti kao prilog uz slikovnice u svaki paket.

**Specifikacija slikovnice:**

Težina: 95 g

Veličina: visina x širina= 20 cm x 20 cm

**Procijenjeni broj osnovnih škola** kojima treba dostaviti pakete je oko 900 (okvirni popis škola dostupan je na <http://mzos.hr/dbApp/pregled.aspx?appName=OS>)

**Vrijeme dostave** osnovnim školama je između 14.9. i 26.9.2022. godine te će se naknadno detaljno dogovoriti s Naručiteljem.

# 3. Zadaci izvršitelja

* preuzimanje slikovnica iz tiskare koja će izvršiti uslugu tiskanja
* skladištenje slikovnica od dana preuzimanja do dana dostave školama (procijenjeni vremenski period je od 1 do 3 tjedna)
* pakiranje i adresiranje slikovnica zajedno s popratnim dopisom Naručitelja u pakete za škole, a prema popisu Naručitelja koji sadrži nazive i adrese škola s pripadajućim brojem slikovnica koje se trebaju dostaviti
* dostava paketa sa slikovnicama i popratnim dopisom školama u vrijeme dogovoreno sa Naručiteljem. Nakon izvršenja usluge Izvršitelj će Naručitelju isporučiti dokaz o izvršenju usluge, odnosno dokaz da su pošiljke poslane svim školama
* preuzimanje slikovnica iz tiskare koje nisu planirane za distribuciju školama (dodatno 5.000 komada) i dostava Naručitelju na adresu koja će se naknadno definirati. Izvršitelj će Naručitelju dostaviti i slikovnice namijenjene distribuciji školama, a koje će eventualno biti višak i neće se dostaviti školama

**4. Uvjeti sposobnosti**

Minimalno 3 provedena ugovora u obavljanju poslova koji odgovaraju ili su slični predmetu nabave.

**5. Kriterij za odabir ponude**

Kriterij na kojem će naručitelj temeljiti odabir ponude je ekonomski najpovoljnija dostavljena ponuda. Relativni ponder cijene 100 %.

**6. Mjesto izvršenja**

Teritorij Republike Hrvatske.

Mjesta za dostavu su osnovne škole (okvirni popis škola dostupan je na <http://mzos.hr/dbApp/pregled.aspx?appName=OS>)

**7.** **Rok izvršenja**

Predviđeni krajnji rok izvršenja usluge je 26.9.2022. godine, međutim on ovisi o izvršenju usluge tiska materijala (slikovnica). U slučaju nemogućnosti realizacije predmetne usluge u predviđenom roku, isključivo zbog nemogućnosti realizacije isporuke tiskanih materijala u planiranom roku, u dogovoru s Naručiteljem će se dogovoriti novi rok izvršenja predmetne usluge koji neće biti kasnije od 30.11.2022. godine.

**8.** **Financijska naknada izvršitelju**

Naručitelj će Izvršitelju platiti ugovorene poslove u roku od 30 dana od dana dostave računa i dokaza o izvršenim ugovorenim uslugama.

**9.** **Procijenjena vrijednost nabave**

Ukupna procijenjena vrijednost nabave je 80.000,00 kn bez PDV-a.